"Аконцертқәа рҿы аншлаг ыҟан, ауаа гәахәарыла ҳрыдыркылеит. Ус имҩаԥаагеит х-концертк. Ҳгәы ҳыҭхыҭуа ҳазыԥшын ацҳа абара. Еиҭаҳәашьа амаӡам уи зеиԥшроу, агәҭа уқәсны уцоит, нырцә-аарцә ҩнык убом, зегь ӡуп. Амшын агәы уалаланы уцошәа ауп ишыҟоу. Зегьы ртелефонқәа кны ацҳа аҭыхра иаҿын. Уамашәа иубаша, ҳанцоз ҽынланы ҳақәшәеит, ҳанаауаз уахынланы. Ҳманшәалан ҳцеит, иара усгьы ҳааит. Ҳгәахәтәы ҳахьӡеит", - ҳәа азгәеиҭеит Ҭарба.
Инеиҵыху аицәажәара шәазыӡырҩыр шәылшоит арадио Sputnik Аԥсны аефир аҿы.